**CONTRACT DE FURNIZARE**

**nr. …………/…………**

 ***1. Părţile contractante***

În temeiul Legii nr. 98/2016 privind achizițiile publice cu modificările și completările ulterioare<LLNK 12016 , urmare a referatului de necesitate nr....., s-a încheiat prezentul contract de achiziție publică de produse,

***între***

**Comuna Mărculești,** cu sediul în **Comuna Mărculești**, Judeţul Ialomiţa, Dumitru N. Seceleanu nr. 1, CUI 17541604, tel. 0243/279384, fax 0243/219084, e-mail: primariamarculesti@yahoo.com, cont nr. ...... deschis la Trezoreria Municipiului Slobozia, reprezentată prin domnul **CIRIBLAN ROMEO SORIN**, având funcţia de Primar, în calitate de **Achizitor**, pe de o parte,

***şi***

**………………,** cu sediul în ……..., județul ……, str. ………………, nr. …………, tel.: …………….., e-mail: …………………. , CUI: ……………….., număr înregistrare Registrul Comerțului ……………….., cont nr. ……………………., deschis la Trezoreria ………………….., reprezentată prin ………………………, având funcţia de Administrator, în calitate de **Furnizor**, pe de altă parte

***Definiţii***

2.1 - În prezentul contract următorii termeni vor fi interpretaţi astfel:

* + - 1. ***contract*** –prezentul contract şi toate anexele sale;
			2. ***achizitor şi furnizor*** - părţile contractante, aşa cum sunt acestea numite în prezentul contract;
			3. ***preţul contractului*** - preţul plătibil furnizorului de către achizitor, în baza contractului, pentru îndeplinirea integrală şi corespunzătoare a tuturor obligaţiilor asumate prin contract;
			4. ***produse*** - echipamentele, maşinile, utilajele, orice alte bunuri, cuprinse în anexa/anexele la prezentul contract, pe care furnizorul se obligă, prin contract, să le furnizeze achizitorului;
			5. ***servicii*** *-* servicii aferente livrării produselor, respectiv activităţile legate de furnizarea produselor, cum ar fi transportul, asigurarea, instalarea, punerea în funcţiune, asistenţa tehnică în perioada de garanţie şi orice alte asemenea obligaţii care revin furnizorului prin contract;
			6. ***origine*** -locul unde produsele au fost realizate, fabricate. Produsele sunt fabricate atunci când prin procesul de fabricare, prelucrare sau asamblare majoră şi esenţială a componentelor rezultă un produs nou, recunoscut comercial, care este diferit, prin caracteristicile sale de bază, prin scop sau prin utilitate, de componentele sale. Originea produselor şi serviciilor poate fi distinctă de naţionalitatea furnizorului;
			7. ***destinaţie finală***- locul unde furnizorul are obligaţia de a furniza produsele;
			8. ***termenii comerciali*** de livrare vor fi interpretaţi conform INCOTERMS 2000 – Camera Internaţională de Comerţ (CIC);

***i.forţa majoră***- Termenul „Forță majoră” utilizat în prezentul Contract este definit potrivit art. 1.351 alin. (2) din Codul civil și înseamnă un eveniment independent de controlul Părților, care nu se datorează culpei acestora, care nu putea fi prevăzut în momentul încheierii Contractului și care face imposibilă îndeplinirea, integrală sau parțială, a obligațiilor de către una dintre Părți și include calamități, greve, sau alte perturbări ale activității industriale, acțiuni ale unui inamic public, războaie, fie declarate sau nu, blocade, insurecții, revolte, epidemii, pandemii, alunecări de teren, cutremure, furtuni, trăsnete, inundații, deversări, turbulențe civile, explozii și orice alte evenimente similare imprevizibile, mai presus de controlul Părților și care nu ar putea fi evitate prin luarea măsurilor corespunzătoare de diligență. Enumerarea nefiind exhaustivă, ci enunţiativă. Nu este considerat forţă majoră un eveniment asemenea celor de mai sus care, fără a crea o imposibilitate de executare, face extrem de costisitoare executarea obligaţiilor uneia din părţi***.***

***j.zi*** - zi calendaristică; ***an*** - 365 de zile.

**3. *Interpretare***

3.1 -În prezentul contract, cu excepţia unei prevederi contrare, cuvintele la forma singular vor include forma de plural şi vice versa, acolo unde acest lucru este permis de context.

3.2 -Termenul “zi”sau “zile” sau orice referire la zile reprezintă zile calendaristice dacă nu se specifică în mod diferit.

***Clauze obligatorii***

***4. Obiectul şi preţul contractului***

 4.1. - Furnizorul se obligă să livreze: **Achiziție dotare și amenajare echipamente pentru jocuri în aer liber**, în perioada convenită şi în conformitate cu obligaţiile asumate prin prezentul contract.

 4.2. - Achizitorul se obligă să plătească furnizorului preţul convenit pentru îndeplinirea contractului de achiziție publică de produse, având ca obiect: **Achiziție dotare și amenajare echipamente pentru jocuri în aer liber**

4.3. - Preţul convenit pentru îndeplinirea contractului, respectiv preţul produselor livrate care include și costul transportului și instalării, plătibil furnizorului de către achizitor este de …………… **lei fără T.V.A., la care se adaugă T.V.A. în valoare de …………….. lei.**

**5. *Durata și executarea contractului***

5.1 - Prezentul contract intră în vigoare la data semnării de către ambele părți și încetează să producă efecte la data îndeplinirii tuturor obligațiilor de către părțile contractante.

5.2 – Executarea contractului – 60 zile de la data prevăzută în ordinul de livrare emis de către achizitor.

***6. Documentele contractului***

6.1. - Documentele contractului sunt:

a) Caietul de sarcini, inclusiv, dacă este cazul, clarificările și/sau măsurile de remediere aduse până la depunerea ofertelor ce privesc aspectele tehnice și financiare;

b) Oferta, respectiv propunerea tehnică şi propunerea financiară, inclusiv clarificările din perioada de evaluare;

c) Acordul de asociere, dacă este cazul;

d) Contractul de subcontractare, dacă este cazul

e) acte adiționale dacă este cazul

6.2. - În cazul în care, pe parcursul îndeplinirii Contractului, se constată faptul că anumite elemente ale Propunerii tehnice sunt inferioare sau nu corespund cerințelor prevăzute în Caietul de sarcini, prevalează prevederile Caietului de sarcini.

***7*. *Obligaţiile principale ale furnizorului***

7.1 – Furnizorul se obligă să predea/să pună la dispoziţia achizitorului **echipamente pentru jocuri în aer liber.**

7.2.1. - Produsele care fac obiectul prezentului contract sunt: **echipamente pentru jocuri în aer liber.**

7.3- Furnizorul se obligă să furnizeze produsele la standardele şi/sau performanţele prezentate în ofertă și raspunde pentru calitatea si cantitatea produselor livrate, achizitorul fiind în drept să solicite înlocuirea gratuită a produselor depreciate sau necorespunzătoare, in termen de **maximum** **5 zile lucrătoare**, de la data la care au fost constatate aceste deficiențe.

7.4 - Produsele vor fi livrate cantitativ si calitativ la locul indicat de Autoritatea Contractanta pentru intreaga cantitate de produse in parte. Fiecare produs va fi insotit de toate partile componente necesare punerii si mentinerii in functiune.

7.5 - Furnizorul se obligă să despăgubească achizitorul împotriva oricăror:

reclamaţii şi acţiuni în justiţie, ce rezultă din încălcarea unor drepturi de proprietate intelectuală (brevete, nume, mărci înregistrate etc.), legate de echipamentele, materialele, instalaţiile sau utilajele folosite pentru sau în legatură cu produsele achiziţionate, şi

 daune-interese, costuri, taxe şi cheltuieli de orice natură, aferente, cu excepţia situaţiei în care o astfel de încălcare rezultă din respectarea caietului de sarcini întocmit de către achizitor.

7.6. Contractantul va ambala si eticheta produsele furnizate astfel încât să prevină orice daună sau deteriorare în timpul transportului acestora către destinaţia stabilită. Ambalajul trebuie prevăzut astfel încât să reziste, fără limitare, manipularii accidentale, expunerii la temperaturi extreme, sării şi precipitaţiilor din timpul transportului şi depozitării în locuri deschise. În stabilirea mărimii şi greutăţii ambalajului Contractantul va lua în considerare, acolo unde este cazul, distanta faţă de destinaţia finală a produselor furnizate şi eventuala absenţă a facilităţilor de manipulare la punctele de tranzitare.

7.7. Toate materialele de ambalare, precum si toate materialele necesare protectiei coletelor (folii de protectie, cutii, etc.) vor fi preluate de catre viitorul contractant dupa livrarea produselor cu exceptia acelor ambalaje care sunt necesare a fi prezentate in vederea acordarii garantiei.

7.8. Transportul si toate costurile asociate sunt in sarcina exclusiva a contractantului. Produsele vor fi asigurate impotriva pierderii sau deteriorarii intervenite pe parcursul transportului si cauzate de orice factor extern.

***8. Obligaţiile principale ale achizitorului***

8.1-Achizitorul se obligă să achiziţioneze, respectiv să cumpere şi să plătească preţul convenit în prezentul contract.

8.2- Achizitorul se obligă să recepţioneze produsele la data livrării și montării lor.

8.3 – Achizitorul are obligatia de a efectua plata catre contractant in conformitate cu prevederile contractului de finantare prin mecanismul cererilor de transfer, in conformitate cu prevederile HG nr. 209/2022. Cererile de trasfer se depun de catre autoritatea contractanta, la finantator, in termen de maxim 10 zile lucratoare de la primirea tuturor documentelor de la contractant. In termen de maxim 5 zile lucratoare de la incasarea sumelor de la finantator, achizitorul va efectua plata pentru facturile incluse in cererea de transfer, pe baza urmatoarelor documente:

Factura fiscala- Facturile furnizate vor fi emise și completate în conformitate cu legislația română în vigoare.

În conformitate cu prevederile Legii 139/2022, contractantul are obligația de a emite facturi electronice și de a le transmite autoritătii contractante prin sistemul național privind factura electronică RO e-factura, în baza:

Proces verbal de receptie cantitativa si calitativa;

Proces verbal de punere in functiune a produselor furnizate(dupa caz);

Proces verbal de instruire a personalului beneficiarului.

***9.* *Sancţiuni pentru neîndeplinirea culpabilă a obligaţiilor***

9.1. În cazul în care, din vina sa exclusivă, furnizorul nu îndeplinește obligaţiile asumate prin prezentul contract, atunci achizitorul are dreptul de a calcula şi pretinde majorări de întârziere în procent de **0,10%** pe zi aplicat asupra valorii obligaţiilor neonorate la termenele stabilite, începând cu ziua imediat următoare termenului de scadenţă şi până în ziua stingerii obligaţiei, inclusiv. Aplicarea de majorari de intarziere de către achizitor nu absolvă furnizorul de obligaţia de livrare a produselor.

9.2. În cazul în care achizitorul nu onorează facturile în termen de 30 de zile de la expirarea perioadei convenite, atunci acesta are obligaţia de a plăti, ca penalităţi, majorări de întârziere în procent de **0,10%** pe zi aplicat asupra valorii obligaţiilor neonorate la termenele stabilite, începând cu ziua imediat următoare termenului de scadenţă şi până în ziua stingerii obligaţiei, inclusiv.

9.3. - Achizitorul îşi rezervă dreptul de a denunţa unilateral contractul, printr-o notificare scrisă adresată furnizorului, fără nici o compensaţie, dacă acesta din urmă dă faliment, cu condiţia ca această denunţare să nu prejudicieze sau să afecteze dreptul la acţiune sau despăgubire pentru furnizor. În acest caz, furnizorul are dreptul de a pretinde numai plata corespunzătoare pentru partea din contract îndeplinită până la data denunţării unilaterale a contractului.

9.4. - Nerealizarea în totalitate a obiectivului contractului, din vina exclusivă a furnizorului, dă dreptul achizitorului la daune interese ce vor fi calculate la nivelul a 10 % din valoarea contractului, fără T.V.A.

9.5. - Neexecutarea prevederilor contractuale în mod culpabil dă dreptul achizitorului, în condițiile art.1553 din Codul Civil, alin. (2), partea finală, să rezilieze de drept contractul, fără altă formalitate și fără intervenția instanței de judecată. Prezentul pact comisoriu îşi produce efectele de la data scadenţei obligaţiilor neefectuate. Rezilierea prezentului contract nu va avea niciun efect asupra obligaţiilor deja scadente între părţile contractante. Rezilierea nu creează furnizorului dreptul la o compensație.

9.6. **-** Ȋn afara cazului în care achizitorul este de acord cu o prelungire a termenului de finalizare, orice întârziere în îndeplinirea contractului din vina furnizorului, dă dreptul achizitorului de a solicita penalităţi furnizorului. Părţile sunt de drept în întârziere prin simplul fapt al nerespectării clauzelor prezentului contract.

 ***Clauze specifice***

***10. Recepţie, inspecţii şi teste***

10.1 - Achizitorul sau reprezentantul său are dreptul de a inspecta şi/sau testa produsele pentru a verifica conformitatea lor cu specificațiile tehnice din oferta furnizorului.

10.2 - Produsele vor fi livrate insotite de certificate de calitate şi declarația de conformitate UE, redactate în limba română;

10.3 - Livrarea și produselor se va face integral, într-o singura tranșă, respectând termenul de livrare stabilit.

10.4 - Verificarea calității si recepția se vor face de către reprezentanții achizitorului. Toate produsele care nu corespund calitativ (depreciate sau necorespunzătoare) vor fi refuzate, iar furnizorul, fără a modifica preţul contractului, are obligaţia de a face toate modificările necesare pentru ca produsul să corespundă specificaţiilor lor tehnice, în termen de **maximum 5 zile lucrătoare** de la data constatării neconformităților.

10.5 - Produsele vor fi livrate cu toate accesoriile necesare pentru montarea acestora.

10.6 - Dreptul achizitorului de a inspecta, testa şi, dacă este necesar, de a respinge nu va fi limitat sau amânat datorită faptului că produsele au fost inspectate şi testate de furnizor, cu sau fără participarea unui reprezentant al achizitorului, anterior livrării acestora la destinaţia finală.

10.7 - Prevederile clauzelor 11.1-11.4 nu îl vor absolvi pe furnizor de obligaţia asumării garanţiilor sau altor obligaţii prevăzute în contract.

10.8 - Inspecţiile şi testele din cadrul recepţiei provizorii şi recepţiei finale (calitative) se vor face la destinaţia finală a produselor.

***11. Ambalare******şi marcare***

11.1 - (1) Furnizorul are obligaţia de a ambala produsele pentru ca acestea să facă faţă, fără limitare, la manipularea dură din timpul transportului, tranzitului şi expunerii la temperaturi extreme, la soare şi la precipitaţiile care ar putea să apară în timpul transportului şi depozitării în aer liber, în aşa fel încât să ajungă în bună stare la destinaţia finală.

(2) În cazul ambalării greutăţilor şi volumelor în cutii, furnizorul va lua în considerare, unde este cazul, distanţa mare până la destinaţia finală a produselor şi absenţa facilităţilor de manipulare grea în toate punctele de tranzit.

11.2 - Ambalarea, marcarea şi documentaţia din interiorul sau din afara pachetelor vor respecta strict cerinţele ce vor fi special prevăzute în contract.

 11.3 - Toate materialele de ambalare, precum si toate materialele necesare protectiei coletelor (folii de protectie, cutii, etc.) vor fi preluate de catre viitorul contractant dupa livrarea produselor cu exceptia acelor ambalaje care sunt necesare a fi prezentate in vederea acordarii garantiei.

***12. Livrarea, documentele care însoţesc produsele și perioada de garanție acordată produselor***

12.1 - Furnizorul are obligaţia de a livra produsele la destinaţia finală indicată de achizitor, respectând termenul comercial stabilit.

12.2 - La expedierea produselor furnizorul va transmite achizitorului documentele care însoţesc produsele:

- proces verbal de predare primire cantitativă

- certificat de garanție

12.3 - Furnizorul are obligaţia de a garanta că produsele furnizate prin contract sunt noi, nefolosite, de ultima generaţie şi încorporeaza toate îmbunătăţirile recente. De asemenea, furnizorul are obligaţia de a garanta că toate produsele furnizate prin contract nu vor avea niciun defect ca urmare a proiectului, materialelor sau manoperei sau oricărei alte acţiuni sau omisiuni a furnizorului şi că acestea vor funcţiona la parametrii solicitaţi, în condiţii normale de funcţionare. Produsele vor fi însoțite de certificate de calitate și conformitate pentru materialele/componentele folosite.

12.4 - (1) Perioada de garanţie acordată produselor de către furnizor este de cea dată de producător.

(2) Perioada de garanţie a produselor începe cu data recepţiei efectuate după livrarea produselor.

12.5. - Achizitorul are dreptul de a notifica imediat furnizorului, în scris, orice plângere sau reclamaţie ce apare în conformitate cu această garanţie.

12.6 - La primirea unei astfel de notificări furnizorul are obligaţia de a remedia defecţiunea sau de a înlocui produsul în termen de **maximum 5 zile lucrătoare**, fără costuri suplimentare pentru achizitor. Produsele care în timpul perioadei de garanţie le înlocuiesc pe cele defecte beneficiază de o nouă perioada de garanţie care curge de la data înlocuirii produsului.

12.7 - Dacă furnizorul, după ce a fost înştiinţat, nu reuşeşte să remedieze defectul în perioada convenită, achizitorul are dreptul de a lua măsuri de remediere pe riscul şi pe cheltuiala furnizorului şi fără a aduce nici un prejudiciu oricăror alte drepturi pe care achizitorul le poate avea faţă de furnizor prin contract.

12.8 - Certificarea de către achizitor a faptului că produsele au fost livrate se face după instalare şi după recepţie, prin semnarea de primire de către reprezentantul autorizat al acestuia, pe documentele emise de furnizor pentru livrare.

12.9 - Livrarea produselor se consideră încheiată în momentul în care sunt îndeplinite prevederile clauzelor de recepţie a produselor.

***13. Asigurări***

Furnizorul are obligaţia de a asigura complet produsele furnizate prin contract împotriva pierderii sau deteriorării neprevăzute la fabricare, transport, depozitare şi livrare, în funcţie de termenul comercial de livrare convenit.

***14. Servicii***

14.1 - Pe lângă furnizarea efectivă a produselor, furnizorul are obligaţia de a presta şi serviciile accesorii furnizării produselor, fără a modifica preţul contractului.

14.2.- Furnizorul are obligaţia de a presta serviciile, pentru perioada de timp convenită, cu condiţia ca aceste servicii să nu elibereze furnizorul de nicio obligaţie de garanţie asumată prin contract.

14.3. a) Pe toata durata contractului și in perioada de garantie contractantul va asigura suport tehnic. Contractantul va asigura un punct de contact, telefon și adresa de email unde personalului autorizat al Autoritatii Contractante să poate semnala orice problema/defecțiune care necesită intervenții sau solicită suport tehnic.

14.3.b) Contractantul va raspunde în timp util la orice incident semnalat de Autoritatea Contractantă, în termen de 5 zile lucratoare de la sesizare.

***15. Ajustarea preţului contractului[[1]](#footnote-1)***

15.1 - Pentru produsele livrate şi pentru serviciile prestate, plăţile datorate de achizitor furnizorului sunt cele declarate în oferta financiara depusa.

15.2 - Preţul contractului **este ferm** și **nu** se ajustează.

***16. Subcontractanţi[[2]](#footnote-2)***

16.1 - (1) Autoritatea contractantă solicită contractantului, cel mai târziu la momentul începerii executării contractului, să îi indice numele, datele de contact şi reprezentanţii legali ai subcontractanţilor săi implicaţi în executarea contractului de achiziţie publică, în măsura în care aceste informaţii sunt cunoscute la momentul respectiv.

(2) Contractantul are obligaţia de a notifica autorităţii contractante orice modificări ale informaţiilor prevăzute la alin. (1) pe durata contractului de achiziţie publică.

(3) Contractantul are dreptul de a implica noi subcontractanţi, pe durata executării contractului de achiziţie publică, cu condiţia ca nominalizarea acestora să nu reprezinte o modificare substanţială a contractului de achiziţie publică, în condiţiile art. 221 din Legea nr. 98/2016.

(4) În situaţia prevăzută la alin. (3), contractantul va transmite autorităţii contractante informaţiile prevăzute la alin. (1) şi va obţine acordul autorităţii contractante privind eventualii noi subcontractanţi implicaţi ulterior în executarea contractului.

(5) Atunci când înlocuirea sau introducerea unor noi subcontractanţi are loc după atribuirea contractului, aceştia transmit certificatele şi alte documente necesare pentru verificarea inexistenţei unor situaţii de excludere şi a resurselor/capabilităţilor corespunzătoare părţii lor de implicare în contractul care urmează să fie îndeplinit.

16.2 - (1) Autoritatea contractantă efectuează plăţi corespunzătoare părţii/părţilor din contract îndeplinite de către subcontractanţii propuşi în ofertă, dacă aceştia solicită, pentru servicii, furnizate contractantului potrivit contractului dintre contractant şi subcontractant în conformitate cu dispoziţiile legale aplicabile, atunci când natura contractului permite acest lucru şi dacă subcontractanţii propuşi şi-au exprimat opţiunea în acest sens.

(2) În sensul alin. (1), subcontractorii îşi vor exprima la momentul încheierii contractului de achiziţie publică sau la momentul introducerii acestora în contractul de achiziţie publică, după caz, opţiunea de a fi plătiţi direct de către autoritatea contractantă. Autoritatea contractantă efectuează plăţile directe către subcontractanţii agreaţi doar atunci când prestaţia acestora este confirmată prin documente agreate de toate cele 3 părţi, respectiv autoritate contractantă, contractant şi subcontractant sau de autoritatea contractantă şi subcontractant atunci când, în mod nejustificat, contractantul blochează confirmarea executării obligaţiilor asumate de subcontractant.

(3) Atunci când un subcontractant îşi exprimă opţiunea de a fi plătit direct, autoritatea contractantă va stabili în cadrul contractului de achiziţie publică clauze contractuale obligatorii ce prevăd transferul de drept al obligaţiilor de plată către subcontractant/subcontractanţi pentru partea/părţile din contract aferentă/aferente acestuia/acestora, în momentul în care a fost confirmată îndeplinirea obligaţiilor asumate prin contractul de subcontractare, în conformitate cu prevederile alin. (2).

(4) Autoritatea contractantă va solicita, la încheierea contractului de achiziţie publică sau atunci când se introduc noi subcontractanţi, prezentarea contractelor încheiate între contractant şi subcontractant/subcontractanţi nominalizaţi în ofertă sau declaraţi ulterior, astfel încât activităţile ce revin acestora, precum şi sumele aferente prestaţiilor, să fie cuprinse în contractul de achiziţie publică.

(5) Lista subcontractanţilor, cu datele de recunoaştere ale acestora, cât şi contractele încheiate cu aceştia se constituie în anexe la contract.

16.3 - (1) Furnizorul este pe deplin răspunzător faţă de achizitor de modul în care îndeplineşte contractul.

(2) Subcontractantul este pe deplin răspunzător faţă de furnizor de modul în care îşi îndeplineşte partea sa din contract.

(3) Furnizorul are dreptul de a pretinde daune-interese subcontractanţilor dacă aceştia nu îşi îndeplinesc partea lor din contract.

16.4 - Furnizorul poate schimba oricare subcontractant numai dacă acesta nu şi-a îndeplinit partea sa din contract. Schimbarea subcontractantului nu va determina schimbarea preţului contractului şi se va face numai cu aprobarea achizitorului pe bază de act adițional. Conform art. 161 din Hotărârea nr. 395/2016 actulizată, în cazul în care un contract de subcontractare este denunțat unilateral/reziliat de către una din părți, contractantul(furnizorul) are obligația de a prelua partea(părțile) din contract aferente activității subcontractate sau de a înlocui acest subcontractant cu un nou subcontractant în condițiile art. 151 lit. a) din Hotărârea nr. 395/2016, actualizată.

***17. Întârzieri în îndeplinirea contractului***

17.1 - Furnizorul are obligaţia de a îndeplinicontractul de furnizare în perioada înscrisă în termenul de livrare.

17.2 - Dacă pe parcursul îndeplinirii contractului furnizorul nu respectă termenul de livrare sau de prestare a serviciilor, atunci acesta are obligaţia de a notifica achizitorul în timp util; modificarea datei/perioadelor de furnizare se va face cu acordul părţilor, prin act adiţional.

17.3 - În afara cazului în care achizitorul este de acord cu o prelungire a termenului de livrare, orice întârziere în îndeplinirea contractului dă dreptul achizitorului de a solicita penalităţi furnizorului.

***18. Amendamente***

18.1 Părţile contractante au dreptul, pe durata îndeplinirii contractului, de a conveni modificarea clauzelor contractului, numai prin act adiţional, cu respectarea cerinţelor prevăzute în prezentul contract, în condițiile prevăzute de art. 221 din Legea nr. 98/2016, actualizată.

***19.Cesiunea***

19.1.O cesiune va fi validă doar dacă reprezintă un acord scris prin care o Parte transferă Contractul sau parte din acesta unui terţ și a fost obținut acordul prealabil al celeilalte Părți. Cu excepția următoarelor cazuri, Prestatorul nu va cesiona niciuna dintre obligațiile sale contractuale:

(a) fiecare Parte poate cesiona, sub formă de garanţie în favoarea unei bănci sau unei alte instituţii financiare, dreptul său la orice sume de încasat sau care vor deveni încasabile în derularea Contractului, cu o notificare prealabilă transmisă către cealaltă Parte,

(b) Achizitorul va efectua plăți directe către Subcontractanții care și-au exprimat opțiunea în acest sens,

(c) în cazul rezilierii Contractului de către Achizitor, Prestatorul va ceda către Achizitor orice subcontract imediat după primirea notificării Achizitorului în acest sens,

(d) Prestatorul este înlocuit de un nou prestator atunci când drepturile şi obligaţiile prestatorului sunt preluate, ca urmare a unei succesiuni universale sau cu titlu universal în cadrul unui proces de reorganizare, inclusiv prin fuziune sau divizare, de către noul prestator care îndeplineşte criteriile de calificare şi selecţie stabilite iniţial, cu condiţia ca această modificare să nu presupună alte modificări substanţiale ale Contractului şi să nu se realizeze cu scopul de a eluda aplicarea procedurilor de atribuire prevăzute de Legea în domeniul achizițiilor publice.

19.2. Aprobarea unei cesiuni de către Achizitor nu-l va elibera pe Prestator de obligaţiile care îi revin pentru partea de Contract deja executată sau partea necesionată.

19.3. În cazul în care Prestatorul a cesionat, integral sau parțial, Contractul fără respectarea prevederilor prezentei clauze, Achizitorul poate aplica de drept sancţiunea pentru încălcarea Contractului.

19.4. **-** Cesiunea nu va exonera furnizorul de nicio responsabilitate privind garanția sau alte obligații asumate prin contract.

***20. Încetarea și rezilierea contractului***

20.1 **-** Achizitorul îşi rezervă dreptul de a rezilia contractul, în mod unilateral, în condițiile apariției unor circumstanțe care fac ca îndeplinirea contractului să devină contrară interesului public sau în alte situaţii similare, printr-o notificare scrisă transmisă cu 10 zile înainte.

20.2 - Prezentul contract încetează în următoarele situații:

a) prin ajungere la termenul prevăzut în art. 5;

b) prin executarea de către ambele părți a tuturor obligațiilor ce le revin conform prezentului contract și legislației aplicabile;

c) prin acordul părților consemnat în scris, doar atunci când obligațiile reciproce asumate până la data încetării sunt îndeplinite de cele două părți;

d) prin reziliere, în următoarele situații:

- în cazul în care una din părți nu își execută sau execută necorespunzător obligațiile contractuale;

- furnizorul cesionează contractul fără a respecta prevederile clauzei 20 (Cesiunea).

20.3. Fără a aduce atingere dispoziţiilor dreptului comun privind încetarea contractelor sau dreptului autorităţii contractante de a solicita constatarea nulităţii absolute a contractului de achiziţie publică, în conformitate cu dispoziţiile dreptului comun, autoritatea contractantă are dreptul de a denunţa unilateral contractul de achiziţie publică în perioada de valabilitate a acestuia în una dintre următoarele situaţii:

a) contractantul se afla, la momentul atribuirii contractului, în una dintre situaţiile care ar fi determinat excluderea sa din procedura de atribuire, potrivit art. 164-167 din Legea nr. 98/2016;

b**)** contractul nu ar fi trebuit să fie atribuit contractantului respectiv, având în vedere o încălcare gravă a obligaţiilor care rezultă din legislaţia europeană relevantă şi care a fost constatată printr-o decizie a Curţii de Justiţie a Uniunii Europene.

***21. Forţa majoră***

21.1 - Forţa majoră este constatată de o autoritate competentă.

21.2 - Forţa majoră exonerează părţile contractante de îndeplinirea obligaţiilor asumate prin prezentul contract, pe toată perioada în care aceasta acţionează.

21.3 - Îndeplinirea contractului va fi suspendată în perioada de acţiune a forţei majore, dar fără a prejudicia drepturile ce li se cuveneau părţilor până la apariţia acesteia.

21.4 - Partea contractantă care invocă forţa majoră are obligaţia de a notifica celeilalte părţi, imediat şi în mod complet, producerea acesteia şi să ia orice măsuri care îi stau la dispoziţie în vederea limitării consecinţelor.

21.5 - Partea contractantă care invocă forţa majoră are obligaţia de a notifica celeilalte părţi încetarea cauzei acesteia în maximum 15 zile de la încetare.

21.6 - Dacă forţa majoră acţionează sau se estimează că va acţiona o perioadă mai mare de 6 luni, fiecare parte va avea dreptul să notifice celeilaltepărţi încetarea de drept a prezentului contract, fără ca vreuna din părţi să poată pretinde celeilalte daune-interese.

***22. Soluţionarea litigiilor***

22.1 - Achizitorul şi furnizorul vor depune toate eforturile pentru a rezolva pe cale amiabilă, prin tratative directe, orice neînţelegere sau dispută care se poate ivi între ei în cadrul sau în legătură cu îndeplinirea contractului.

22.2 - Dacă, după 30 de zile de la începerea acestor tratative, achizitorul şi furnizorul nu reuşesc să rezolve în mod amiabil o divergenţă contractuală, fiecare poate solicita ca disputa să se soluţioneze de către instanţele judecătoreşti competente de la domiciliul achizitorului, potrivit dreptului comun.

***23. Clauze generale referitoare la protecția datelor cu caracter personal***

23.1 Colectarea, prelucrarea și stocarea/arhivarea datelor cu caracter personal se vor realiza în conformitate cu prevederile Regulamentului nr. 679/2016, precum și cu respectarea legislației naționale în materie, realizării scopului contractului, precum și în scop statistic.

23.2 Datele cu caracter personal, așa cum sunt clasificate în Regulamentul (UE) 679 / 2016, vor fi prelucrate în acord cu legislația menționată pe toată perioada contractuală, inclusiv pe perioada de verificare și urmărire a obiectivelor contractuale, în scopul și temeiul legal pentru care s-a perfectat prezentul contract.

23.3 Părțile contractuale vor lua măsuri tehnice și organizatorice adecvate, potrivit propriilor atribuții și competențe instituționale, în vederea asigurării unui nivel corespunzător de securitate a datelor cu caracater personal, fie că este vorba despre prelucrare, reprelucrare sau transfer către terți ori publicare pe surse publice interne sau externe.

23.4 Părțile contractuale vor asigura potrivit propriilor atribuții și competențe instituționale toate condițiile tehnice și organizatorice pentru păstrarea confidențialității, integrității și disponibilității datelor cu caracter personal.

23.5 Părțile contractuale se vor informa și notifica reciproc cu privire la orice încălcare a securității prelucrării datelor cu caracter personal din prezentul contract, în vederea adoptării de urgență a măsurilor tehnice și organizatorice ce se impun și în vederea notificării Autorității Naționale de Supraveghere a Prelucării Datelor cu Caracter Personal (ANSPDCP), conform obligațiilor ce decurg din prevederile Regulamentului (UE) nr. 679/2016.

23.6 Părțile contractuale, prin reprezentații desemnați să prelucreze datele cu caracter personal în executarea scopului principal sau secundar al prezentului contract, vor întocmi evidențele activităților de prelucrare, conform art. 30 din Regulementul (UE) nr. 679/2016, respectiv vor obţine consimțământul persoanelor vizate făcând dovada acestora în scris și format electronic ori de câte ori vor fi solicitate de către ANSPDCP.

23.7 Datele personale ale Achizitorului, comunicate în cadrul prezentului contract, pot fi comunicate de Prestator instituțiilor publice, în conformitate cu obligațiile legale care îi revin acestuia.

23.8 Prestatorul asigură dreptul Achizitorului la informare și acces la datele cu caracter personal, dreptul la rectificare, actualizare, portabilitate, ștergere, la restricționare și opoziție în conformitate cu prevederile legislației în vigoare.

23.9 Datele personale ale Achizitorului sunt prelucrate de către Prestator exclusiv pe durata de executare a contractului.

**24.  *Limba care guvernează contractul***

24.1 - Limba care guvernează contractul este limba română.

***25. Comunicări***

25.1 - (1) Orice comunicare între părţi, referitoare la îndeplinirea prezentului contract, trebuie să fie transmisă în scris.

(2) Orice document scris trebuie înregistrat atât în momentul transmiterii, cât şi în momentul primirii.

25.2 - Comunicările între părţi se pot face şi prin telefon, fax sau e-mail, cu condiţia confirmării în scris a primirii comunicării.

***26. Legea aplicabilă contractului***

Contractul va fi interpretat conform legilor din România.

Părţile au înţeles să încheie prezentul contract în 3 (trei) exemplare, din care doua pentru Achizitor si unul pentru Furnizor.

**Achizitor, Furnizor,**

**Comuna Mărculești** ……

 **Primar,**

1. Clauza se utilzează numai în cazul în care preţul contractului nu este ferm [↑](#footnote-ref-1)
2. În cazul contractelor care presupun şi servicii accesorii furnizării [↑](#footnote-ref-2)